**Vis neatins**

*Nicolae Nistor*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VIS NEATINS

autor Nicolae Nistor

aveai gheare ca de obicei

când noaptea te certa

pentru goliciunea ta

dansai pe mine

mușcai din mine

crud și cu salivă otrăvită

nu te lăsai privită

decât atunci

când semaforul schimba

culoarea

sensul

zgomotele

de la bariera lumii

coșmarul meu din vis

când transpirat te căutam

prin șoapte

iar formele tale erau noapte

iar noi eram nimic

atingere bolnavă

de vis erotic neatins!